 Sọ fúnmi nípa Jimoh Àlíù. : Jímọ Àlíù, MFR tí wọn bí ní ọjọ kọkànlá, oṣù Belú, ọdún 1939 tí ó sì papòdà ní ọjọ kẹtàdínlógún, oṣù Ọwẹwẹ 2020, tí a tún mọ sí Àwòrò, jẹ agbẹgilére òṣèré orí-ìtàgé ati sinimá, olùkọtàn àti adarí eré ọmọ orílẹ-èdè Nàìjíríà.Wọn bí alàgbà Jímọ ní ọjọ kọkànlá oṣù Belú ọdún 1939 ní Ìlú Òké-Ìmẹsí ní Ìpínlẹ Èkìtì ní orílẹ-èdè Nàìjíríà. Bàbá rẹ Àlíù Fákọyà, jẹ baba aláwo tí ó jẹ ọmọ bíbí Ìlú Òké-Ìmẹsí, nígbà tí ìyá rẹ jẹ ọmọ bíbí Ìlú Ìlórò-Èkìtì.Àlíù dara pọ mọ ẹgbẹ òṣèré Akin Ògúngbè nígbà tí gbajú-gbajà òṣèré yí gbé eré ìtagé kan wá sí ìlú rẹ. Ní ọdún 1966, ó dá ẹgbẹ òṣèré tirẹ ìyẹn Jímọ Àlíù Concert Party tí ó gbé kalẹ ní ílú Ìkàrẹ ní Ìpínlẹ Oǹdó lẹyìn tí ó ti lo ọdún méje lẹyìn nínú ẹgbẹ Ògúngbè.Àwòrò dara pọ mọ ilé iṣẹ Ológun ilẹ orílẹ-èdè Nàìjíríà ní ọdún 1967 àmọ ó fẹyìn tì ní ọdún 1975 kí ó lè fọkàn balẹ láti ṣe iṣẹ eré orí-ìtàgé, àti láti mú ìdàgbà-sókè bá eré lábẹ orúkọ ilé iṣẹ ìgbéréjáde rẹ tí ó pè ní Jímọ Àlíù Cultural Group. Jímọ ti gbé àwọn eré oríṣiríṣi Yánpọn-yánrin, Ikú Jàre Ẹdá, Fọpomọyọ jáde lórí ẹrọ amóhù-máwòrán.Jímọ Àlíù kú ní ọmọ ọgọrin ọdún ní ọjọ kẹtàdínlógún oṣù Ọwẹwẹ, ọdún 2020 sí ilé-ẹkọ ìkọṣẹ ìṣègùn ti Fásitì Adó-Èkìtì lẹyìn àìsàn ránpẹ. 